Већи део каријере играо је као нападачки везни играч за минхенски Бајерн. Током своје каријере освојио је Куп УЕФА 1996. године (постигавши погодак у сваком делу финала), Европско првенство 1996. и УЕФА Лигу шампиона 2001. године, као и осам немачких шампионата (сва са Бајерном из Минхена). Пензионисао се на крају сезоне Бундеслиге 2006–07. као један од најуспешнијих немачких фудбалера свих времена.